open-index/open-wikipedia-markdown huggingface dataset:
இரோசி யமாசிடா

**இரோசி யமாசிடா** (*Prof. Hiroshi Yamashita*) என்பவர் யப்பான் நாட்டைச் சேர்ந்த ஒரு தமிழ்ப் பேராசிரியர் ஆவார்.  இவர் தமிழ் மொழியை சரளமாக பேசக்கூடியவரும் ஆவார். இந்திய மொழிகள் பற்றிய ஆய்வினைச் செய்ய இந்தியா சென்று அங்கே சமசுகிருதம் கற்ற இவர், திராவிட மொழிகள் பற்றி ஆய்வினைச் செய்யும் பொழுது, தமிழ் மொழியின் தொன்மையறிந்து, அதன்மேல் பற்றுக்கொண்டு தமிழ் மொழியை சிறப்பாகக் கற்றவராவர். அத்துடன் தமிழ் மொழியின் ஒலிப்புகளுக்கும் யப்பானிய மொழி ஒலிப்புக்களுக்கும் இடையிலான வேறுபாடுகளையும் ஆய்வு செய்தவராவர்.

## தமிழ்ப் பணிகள்
தமிழ் மொழி தொடர்பான பல்வேறு பணிகளையும் செய்து வரும் இவர், உலகின் பல நாடுகளுக்கு பயணித்து தமிழ் மொழி சார்ந்த நிகழ்வுகளில் கலந்துக்கொண்டு சிறப்புரையாற்றியும் வருகிறார். அத்துடன் தமிழில் நூல்களை எழுதியும், தமிழ் நாவல்களை யப்பானிய மொழிக்கு மொழிமாற்றம் செய்தும் வருகிறார். அவற்றில் சில தமிழ் நாவல்கள் யப்பானிய மொழியில் வானொலி நாடகங்களாக இடம்பெற்றுள்ளதான தகவல்களும் அறியக்கிடைக்கின்றன. 

## மேற்கோள்கள்


பகுப்பு:யப்பானியத் தமிழறிஞர்கள்
பகுப்பு:தமிழ் வளர்த்த பிற மொழியினர்
வன்னி (மரம்)

**வன்னி** (*Prosopis cineraria* அல்லது *Prosopis spicigera*) என்பது ஆப்கானித்தான், ஈரான், இந்தியா, ஓமான், பாக்கித்தான், சவூதி அரேபியா, ஐக்கிய அரபு அமீரகம், யெமன் உட்பட மேற்காசியாவிலும் தெற்காசியாவிலும் காணப்படும், அவரையினங்களைச் சேர்ந்த ஒரு பூக்கும் மரமாகும். இது பிற்காலத்தில் இந்தோனேசியாவில் அறிமுகப்படுத்தப்பட்டு, விரவிக் காணப்படுகிறது. இது பல பெயர்களால் இடத்துக்கிடம் அழைக்கப்படுகிறது. அரபியில் **கஃப்** என்றும்,  இராச்சசுத்தான் மொழியில் **சங்ரி** என்றும், பஞ்சாபியில் **ஜந்த்** என்றும், சிந்தியில் **கண்டி** என்றும், கன்னடத்தில் **வ(b)ன்னி** என்றும், **சௌங்கிரா**, **ஜந்த்/ஜந்தி**, **கர்**, **கெஜ்ரி/கெஜ்ரா**, **சமி**, **ஷமி** ஆகிய பெயர்களால் மராத்தியிலும் இந்தியிலும் **சும்ரி** என்று குஜராத்தியிலும் அழைக்கப்படுகிறது.

இது இந்தியாவின் இராச்சசுத்தான் மாநிலத்தின் மாநில மரமும், பாக்கித்தானின் சிந்து மாகாணத்தின் மாகாண மரமும் ஆகும். இதன் 400 ஆண்டுகளுக்கும் மேல் பழைமையானவை என நன்கறியப்பட்ட மிகப் பெரும் மரங்கள் பஹ்ரைன் நாட்டின் பாலைவனங்களில், நீர் அரிதாகக் கிடைத்த நிலையிலுங்கூட ஓங்கி வளர்ந்திருக்கின்றன.

வன்னி மரம் பல்வேறு சிறப்புகளை உடைய மரம்.சோழ மன்னர்களின் குல மரம் என்னும் சிறப்பு உடையது என்பதனை தஞ்சை பெரிய கோயில், கங்கை கொண்ட சோழபுரம் கோயில் தல விருட்சமாக மூலம் அறியலாம். 

## மேற்கோள்கள்

## வெளி இணைப்புகள்

*http://www.fao.org/ag/AGP/AGPC/doc/GBASE/DATA/PF000371.HTM 
*http://www.css.cornell.edu/ecf3/Web/new/AF/treePcineraria.html
*http://www.savetheghaftree.org 
*http://www.tribuneindia.com/2002/20020928/windows/main2.htm
*A Sangari Pickle
*http://www.goumbook.com/give-a-ghaf/ 

பகுப்பு:மூலிகைகள்
பகுப்பு:வறட்சியைத் தாங்கும் மரங்கள்
பகுப்பு:இந்தியத் தாவரங்கள்
பகுப்பு:பாக்கித்தானியத் தாவரங்கள்
பகுப்பு:தமிழ்நாட்டின் தாவரங்கள்
வேலியில்லா மாமரம்

**வேலியில்லா மாமரம்** 1980-ஆம் ஆண்டு வெளியான தமிழ்த் திரைப்படம். இத்திரைப்படத்திற்கு இசையமைத்தவர் கங்கை அமரன்.

## ஆதாரம்

## வெளி இணைப்புகள்
# http://spinningwax.ecrater.com/p/2508746/bollywood-indian-veli-illa-maamaram?keywords=veli

பகுப்பு:இந்தியத் தமிழ்த் திரைப்படங்கள்
பகுப்பு:1980 தமிழ்த் திரைப்படங்கள்
சந்தன மலர்கள்

**சந்தன மலர்கள்**  1980-ஆம் ஆண்டு வெளியான தமிழ்த் திரைப்படம். இதில் சுதாகர், ராதிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர்  கங்கை அமரன்.

## வகை
காதல்படம்

பகுப்பு:இந்தியத் தமிழ்த் திரைப்படங்கள்
பகுப்பு:1980 தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
புது யுகம் பிறக்கிறது

**புது யுகம் பிறக்கிறது**  1980-ஆம் ஆண்டு வெளியான தமிழ்த் திரைப்படம். இதில் நளினிகாந்த், வடிவுக்கரசி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் வி. குமார்.

## வெளி இணைப்புகள்
# http://spinningwax.ecrater.com/p/2509506/bollywood-indian-puthuyugam-pirakkirathu-vkumar-7#

பகுப்பு:இந்தியத் தமிழ்த் திரைப்படங்கள்
பகுப்பு:1980 தமிழ்த் திரைப்படங்கள்
பகுப்பு:வி. குமார் இசையமைத்த தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1971- 1972

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசு மற்றும் பாராட்டுச் சான்றிதழ்கள் வழங்கப்படுகின்றன. 1971 - 1972 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2, 000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1971- 1972 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

பகுப்பு:தமிழ் வளர்ச்சிக்கான சிறந்த நூல் பரிசுகள்
பயணங்கள் முடிவதில்லை

**பயணங்கள் முடிவதில்லை** இயக்குநர் ஆர்.சுந்தர்ராஜன் இயக்கிய தமிழ்த் திரைப்படம்.  இதில் மோகன், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர்  இளையராஜா. மற்றும் இத்திரைப்படம் வெளியிடப்பட்ட நாள் 26-பிப்ரவரி-1982.

## விருதுகள்
### [[தென்னிந்திய பிலிம்பேர் விருதுகள்]]
* சிறந்த தமிழ் நடிகருக்கான பிலிம்பேர் விருது - மோகன்
* சிறந்த நடிகைக்கான பிலிம்பேர் விருது - தமிழ்  - பூர்ணிமா பாக்கியராஜ்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை முத்துலிங்கம், கங்கை அமரன், வைரமுத்து ஆகியோர் இயற்றியுள்ளனர். 

## மேற்கோள்கள்
*http://popcorn.oneindia.in/title/6034/payanangal-mudivathillai.html
*http://www.desimusic.com/music/tamil/songs/2598/payanangal-mudivathillai.html 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:பூர்ணிமா பாக்கியராஜ் நடித்த திரைப்படங்கள்
சிட்டி லைட்சு

சிட்டி லைட்சு (City Lights) 1931ஆம் ஆண்டு வெளிவந்த அமெரிக்க கருப்பு வெள்ளை பேசும் திரைப்படம். இத்திரைப்படத்தினை எழுதி இயக்கி கதை நாயகனாக நடித்தவர் சார்லி சாப்ளின். பெரு நகரத்தில் நாடோடியாக திரியும் சாப்ளின் ஒரு பார்வையற்ற பெண்ணின் மீது காதல் கொள்கிறார். தான் ஒரு செல்வந்தர் என நம்பும் அப்பெண்ணின் கண் பார்வை சிகிச்சைக்காக ஒரு கட்டத்தில் சாப்ளின் சிறைச் செல்ல நேரிடுகிறது. சிறையிலிருந்து வெளிவரும் சாப்ளினை அப்பெண் அடையாளம் கண்டுகொண்டாளா? என்பது கதையின் நெகிழ்ச்சியான முடிவு.

சாப்ளினை ஒரு தேர்ந்த நடிகராக வெளிக்காட்டிய இப்படம் இரண்டு ஆண்டு படப்பிடிப்புகளுக்கு பின் 1931இல் வெளிவந்து விமர்சகர்களின் பரவலான பாராட்டுதல்களைப் பெற்றது. காலத்தால் அழியாத காட்சிகளைக் கொண்டு முழுமையான நகைச்சுவை படமாக இருந்தபோதிலும் ஒரு சிறந்த காதல் திரைப்படமாகவும் கொண்டாடப்படுகிறது.

## மேற்கோள்கள்

பகுப்பு:1931 திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
அடுத்த வாரிசு

**அடுத்த வாரிசு** (*Adutha Varisu*) இயக்குநர் எஸ். பி. முத்துராமன் இயக்கிய தமிழ்த் திரைப்படம். இதில் ரஜினிகாந்த், ஸ்ரீதேவி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா  மற்றும் இத்திரைப்படம் வெளியிடப்பட்ட நாள் 07-சூலை-1983.
## கதை
இழந்த வாரிசு சிம்மாசனத்தில் ஆள்மாறாட்டம் செய்ய ஒரு பெண்ணைக் கண்டுபிடிப்பதற்காக ஒரு சிறிய நேர பவுண்டரி வேட்டைக்காரன் கண்ணன், ஒரு அரச ஜமீனின் வக்கிர உறுப்பினர்களால் பட்டியலிடப்பட்டார், இதனால் அவர்கள் ஜமீனின் செல்வத்தை அபகரிக்க முடியும். கண்ணன் ஒரு நாடோடிப் பெண்ணான வள்ளியைக் கண்டுபிடித்து, சரியான முறையில் செயல்பட அவளுக்குப் பயிற்சியளித்து, இழந்த வாரிசாக ஜமீனின் தலையில், ராணி அம்மா ராஜலட்சுமிக்கு அறிமுகப்படுத்தப்படுகிறார், அவர் இழந்த வாரிசின் பாட்டி. இருப்பினும், வள்ளி உண்மையிலேயே இழந்த வாரிசு என்று வள்ளியின் வளர்ப்பு பெற்றோரிடமிருந்து அறிந்ததும், அவளையும் ராணி அம்மாவையும் வக்கிர குலத்திலிருந்து பாதுகாக்க அவர் புறப்படுகிறார்.

## நடிகர்கள்
* ரஜினிகாந்த்- கண்ணன் 
* ஸ்ரீதேவி-  இராதா  
* ஜெய்சங்கர்- இரத்னகுமார் 
* சோ ராமசாமி- இராமண்ணா 
* எஸ் வரலக்ஷ்மி- இராணி அம்மா 
* வசந்தா- இரத்னகுமாரின் மனைவி 
* இரவீந்திரன்- பிரதாப் 
* சில்க் ஸ்மிதா- உஷா 
* செந்தாமரை திவான் 
* வி. கே. ராமசாமி - வள்ளியின் வளர்ப்புத் தந்தை 
* மனோரமா - வள்ளியின் வளர்ப்புத் தாய்
* வி கோபாலகிருஷ்ணன்- விஜய் 
* சி.எல் ஆனந்தன்- வீராயன் 
* எஸ்.வி.ராமதாஸ்- முத்துக்கருப்பன் 
* எஸ். எஸ். சந்திரன் கண்ணனின் சகா 
* எல். ஐ. சி. நரசிம்மன்- சுந்தரம் 
* எஸ்.ஆர்.வீரராகவன்- கௌதம்

## பாடல்கள்
இத்திரைப்படத்திற்கு இளையராஜா இசையமைத்திருந்தார். 

## மேற்கோள்கள்
 
## வெளி இணைப்புகள்
* 
* Listen to Songs 
*http://www.cinesouth.com/cgi-bin/filmography/newfilmdb.cgi?name=aduthavarisu 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
புனலாடல்

thumb|100 px|கொல்லிமலை அருவியில் புனலாடும் காட்சி
thumb|100 px|தமிழ் நெறி - உடுத்து அலால் நீர் ஆடார் (ஆசாரக்கோவை பாடல் 11) மேலை நாடுகளில் காதலர் அருவியில் புனலாடும் மறையொழுக்கக் காட்சி
**புனலாடல்** உலகெங்கும் நிகழும் விளையாட்டுகளில் ஒன்று. புனல் என்பது ஓடும் நீர். அது நன்னீர். கடல் போன்று உவர்நீர் அன்று. எனவே இதனை ஆற்றுநீர் விளையாட்டு எனலாம். அருவியாடலும் இதனுள் அடங்கும். புனலாடல் பற்றிச் சங்ககால நூல்களில் பல பாடல்கள் விரிவாகச் சொல்கின்றன. 

அவற்றுள் சில: 

அருவியில் மகளிர் தோழியரோடு ஆடுதல், சுனையில் ஆடுதல், ஆடவர் மகளிரொடு சேர்ந்து ஆடுதல், ஒருவன் தன் மனைவியோடும் விரும்பிய ஒருத்தியோடும் ஆடுதல் உண்டு. 

இந்த விளையாட்டு ஆடுதல், பாய்தல் என்னும் வினைச்சொற்களால் குறிப்பிடப்படுவதிலிருந்து இதன் விளையாட்டுப் பாங்கை உணரமுடியும். அணிகலன்களைக் கழற்றி வைத்துவிட்டு ஆடினர். கடலில் ஆடிய பின்னர் உடல் அழுக்கு நீங்கப் புனலாடினர். காவிரியாற்றுக் கழார்த் துறையில் நடந்த நீச்சல் நடனம் குறிப்பிடத்தக்க ஒன்று. வெண்மணி, தேனூர் துறைகளிலும் புனல் விளையாட்டு நிகழ்ந்த்து. வைகையாற்றுப் புது வெள்ளத்தில் நடந்த புனல் விளையாட்டுப் பற்றிப் பரிபாடல் விரிவாகச் சொல்கிறது.

## அடிக்குறிப்பு

பகுப்பு:தமிழர் விளையாட்டுகள்
பகுப்பு:நீர் விளையாட்டுகள்
இந்திய ஆற்றல் கொள்கை

**இந்திய ஆற்றல் கொள்கை** (*energy policy of India*) வளர்ந்துவரும் மின் பற்றாக்குறையை எதிர்கொள்ளும் வகையிலும்  மாற்று ஆற்றல் மூலங்களை வளர்க்கும் வகையிலும் வரையறுக்கப்படுகிறது. குறிப்பாக அணு ஆற்றல், சூரிய ஆற்றல் மற்றும் காற்று ஆற்றலைப் பயன்படுத்தி மின்சாரம் உற்பத்தி செய்வதற்கான முனைவுகள் ஊக்குவிக்கப்படுகின்றன.

இந்தியாவின் மின்சார உற்பத்தியில் ஏறத்தாழ 70%  புதைபடிவ எரிபொருட்களிலிருந்து பெறப்படுகிறது; இதில் நிலக்கரி  40% ஆக முன்னிலையிலும் அடுத்ததாக பாறை எண்ணெய் 24%ஆகவும்  இயற்கை எரிவளி  6% ஆகவும் உள்ளன. பெரும்பாலும் புதைபடிவ எரிபொருள் இறக்குமதியையே நம்பியுள்ளது. 2030ஆம் ஆண்டில் இந்தியாவின் மொத்த ஆற்றல் நுகர்வில் 53%க்கும் கூடுதலாக இறக்குமதியை நாடியிருக்க வேண்டி இருக்குமென மதிப்பிடப்பட்டுள்ளது.  2009-10இல்  159.26 மில்லியன் டன் பாறை எண்ணெயை இறக்குமதி செய்தது; இது உள்நாட்டு பாறை எண்ணெய்ப் பயன்பாட்டில்  80% ஆகும். மேலும் நாட்டின் மொத்த இறக்குமதிகளில்  31% எண்ணெய் இறக்குமதியாகும். இந்தியாவின் மின்சார உற்பத்தியின் வளர்ச்சி உள்நாட்டு நிலக்கரித் தட்டுப்பாட்டால் தடைபட்டுள்ளது. இதனால் 2010இல்  மின் உற்பத்திக்கான இந்தியாவின் நிலக்கரி இறக்குமதி 18%ஆக உயர்ந்துள்ளது.

விரைவாக வளர்ந்துவரும் இந்தியப் பொருளாதாரத்தின் மின்தேவையை  சந்திக்க ஆற்றல் துறையில் பெரும் முதலீடுகளை மேற்கொள்ள வேண்டியுள்ளதால் உலகளாவிய ஆற்றல் தேவையில் இரண்டாம் பெரும் சந்தையாக உள்ளது. உலகளாவிய மின் உற்பத்தி வளர்ச்சியில் இந்தியாவின் பங்கு 18%ஆக உள்ளது. வளர்கின்ற மின்தேவையையும் புதைபடிவ எரிமங்களின் பற்றாக்குறையையும் கருத்தில் கொண்டு  புதுப்பிக்கத்தக்க மற்றும் அணு  மின் நிலையங்களில் தனது குவியத்தை செலுத்தி உள்ளது.  காற்றுத் திறன் சந்தையில் உலகின் ஐந்தாமிடத்தில் உள்ளது. 2022இல் 20 கிலோவாட் சூரிய மின் உற்பத்தித் திறனை நிறுவ திட்டமிடப்பட்டுள்ளது. இந்தியாவின் மின் உற்பத்தியில் அணு மின்நிலையங்களின் பங்கை அடுத்த 25 ஆண்டுகளுக்குள் தற்போதைய 4.2%இலிருந்து 9%ஆக  உயர்த்தவும் திட்டமிடப்பட்டுள்ளது. நாட்டில் ஐந்து அணு மின் நிலையங்கள் கட்டமைக்கப்பட்டு வருகின்றன.2025க்குள் மேலும் 18 அணு மின் நிலையங்கள் கட்டப்பட உள்ளன.

## இந்தியாவில் ஆற்றல் வளங்கள்

**மொத்த நிறுவப்பட்ட திறனளவு (சூன் 2015)**

## சான்றுகோள்கள்


## வெளி இணைப்புகள்
*Highlights of Rajasthan Solar Policy 2011
* Solar to light up Rural India

பகுப்பு:இந்தியாவில் ஆற்றல்
இரா. மணியன்

**இரா. மணியன்** (பிறப்பு: சூன் 1, 1963) என்பவர் ஒரு தமிழக எழுத்தாளர். நாகப்பட்டினம் மாவட்டம், நத்தம் எனும் கிராமத்தில் பிறந்தவர். மணலி தமிழ்க் கல்லூரி, சர். தியாகராயர் கல்லூரி, கரந்தைப் புலவர் கல்லூரி, ந.மு. வேங்கடசாமி நாட்டார் கல்லூரி ஆகியவற்றில் பணியாற்றி ஓய்வு பெற்றார். இவர் அண்ணா பேரவை, வ.உ.சி. வரலாறு எனப் பல நூல்களை எழுதியுள்ளார்.  இவர் தமிழ்நாடு அரசின் பாரதியார் விருது பெற்றுள்ளார். இவருடைய  *"பெரியார் காவியம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் மரபுக்கவிதை வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:1963 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:வாழும் மக்கள்
பகுப்பு:நாகப்பட்டினம் மாவட்ட மக்கள்
ஒரு நடுப்பகல் மரணம் (புதினம்)

**ஒரு நடுப்பகல் மரணம்**, சுஜாதாவால் குங்குமம் இதழில் எழுதப்பட்டுத் தொடர்கதையாக வெளிவந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.

## கதைக் கரு
திருமணமாகி இரண்டே நாளில் தேனிலவு சென்ற இடத்தில் கொலை செய்யப்படுகிறார் புது மாப்பிள்ளை. அவரைக் கொன்றது யார், அதன் காரணம் என்ன? கண்டறியாமல் விடுவதில்லை என்று தீர்மானம் செய்கிறாள் கொல்லப்பட்டவரின் மனைவி. போலீஸ் அதிகாரிகளும் கொலையாளியைக் கண்டறிய முயற்சி செய்கிறார்கள். கொலை செய்தவன் யார் என்பது வெளிப்பட்டதா என்று செல்லும் கதை.

## கதை மாந்தர்கள்
* மாதவராவ் 
* கோபிநாத்
* கிருஷ்ணமூர்த்தி
* உமா 
* மணி 
* திவ்யா 
* ஆனந்த்
* ராகேஷ்
* இந்தர்ஜித்
* ராமகிருஷ்ணன் மற்றும் பலர்.

## மேற்கோள்கள்

பகுப்பு:சுஜாதாவின் புதினங்கள்
பகுப்பு:கிழக்குப் பதிப்பக நூல்கள்
கவிமுகில்

**கவிமுகில்** ( *Kavimukil*, பிறப்பு: சூன் 16, 1968) தமிழக் கவிஞர் மற்றும் எழுத்தாளர் ஆவார். ` இவர் எழுதிய "பூட்டாங்கயிறு" எனும் புதுக்கவிதை நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் புதுக்கவிதை வகைப்பாட்டில் பரிசு பெற்றிருக்கிறது.

## வாழ்க்கைக் குறிப்பு
இவர் தமிழ்நாடு மாநிலம் தஞ்சாவூர் மாவட்டம், ஒரத்தநாடு வட்டம் இராகவம்பாள்புரம் ஊராட்சியில்  உள்ள ஆர்சுத்திப்பட்டில் பாவாடை  - ரூபாவதி ஆகியோருக்கு மூன்றாவது  மகனாக  பிறந்தார்.  இவரின் இயற்பெயர் பா.சக்திவேல்  என்பதாகும். சென்னைப் பல்கலைகழகத்தில் இளங்கலைத் தமிழ் பயின்றார்.

## படைப்புகள்

### '''கவிதைத் தொகுப்புகள்'''

* கவிமுகில் கவிதைகள் - 1
* சூரியத் துளிகள்
* சின்ன உளிகள்
* குப்பைகள்
* ஆர்சுத்திப்பட்டு
* மோட்டுவளை
* பூட்டாங்கயிறு
* சுருக்குப்பை 
* சொக்கப்பனை 
* காலச் சப்பரம் 
* கவிமுகில் கவிதைகள் - 2
* கவிமுகில் கவிதைகள் - 3
* தீக்கொழுந்துத் தேனருவி
* வானவில்லின் எட்டாவது நிறம் 
* மௌனம் கலைத்த வினாக்கள் 
* கல் பொரு சிறுநுரை 
* மரத்தை உலுக்கிய பறவைகள் (படமும் கவிதையும்)

### உரைநடை

* கார் காலம்
* எதிரே உன் ஏணி

### புதினம்

* முச்சந்தி 
* வெள்ளாவி

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ்த் திரைப்படப் பாடலாசிரியர்கள்
சாம்பல் தகைவிலான்

**சாம்பல் தகைவிலான்** (Ashy Woodswallow, *Artamus fuscus*) என்பது தெற்கு ஆசியாவில் காணப்படும் தகைவிலான் வகை பறவையாகும். ஏனைய தகைவிலான் பறவைகள் போன்று இது குறுகிய வளைந்த அலகினையும், சிறிய, சதுரமான வாலையும் நீண்ட சிறகினையும் கொண்டது. இது கம்பிகள், உயர் மின்கம்பிகள், உயரமான பட்டுப்போன மரங்கள், அல்லது உயரமான பனை வகை மரங்களில் கூட்டமான காணப்படும்.

## விளக்கம்

சாம்பல் தகைவிலான் கொண்டைக்குருவியை விடச் சற்றுப் பருத்த தோற்றம் கொண்டதாக சுமார் 18 செ. மீ. நீளமாக இருக்கும். இதன் அலகு நீலந்தோய்ந்த சாம்பல் நிறத்திலும், விழிப்படலம் பழுப்பு நிறத்திலும், கால்கள் சிலேட் நிறத்திலும் இருக்கும். இதன் உடலின் மேற்பகுதி சிலேட் சாம்பல் நிறமாகவும், பிட்டம் வெளுத்தும், மார்பும் வயிறும் வைன் நிறம் தோய்ந்த சாம்பல் நிறமாக இருக்கும். வாலடியும், வாலடிப்போர்வை இறகுகளும் சாம்பல் நிறந்தோய்ந்த வெண்மையாக இருக்கும்.
 
## பரவல்
இந்தியத் துணைக்கண்டத்தின் பெரும்பகுதி (வடமேற்குப் பகுதி நீங்கலாக), தெற்கே இலங்கை வரை; கிழக்கே மியன்மார், தென்/தென்கிழக்கு சீனா (ஹைனான் உட்பட) வரை; தாய்லாந்து, இந்தோசீனா வரையிலுள்ள பகுதிகள்.

## வாழ்விடம்
மரங்களடர்ந்த. திறந்த வெளிகள், குறிப்பாகப் பனை மரங்களுள்ள வெளிகள்; வேளாண்மை செய்யும் பகுதிகள்; 2100 மீட்டர் வரை காணப்படும்.

## இனப்பெருக்கம்
**இனப்பெருக்கக் காலம்**: மார்ச்சு முதல் சூலை வரை;

**கூடு**: சல்லிவேர்கள், நார்ப்பொருள்களால் ஆன ஆழம் அதிகமில்லாத கிண்ணம். பனையின் நடுமரத்திலிருந்து மட்டை பிரியும் இடத்தில், தரையிலிருந்து ஏறக்குறைய 12 மீ உயரம் வரையில், கூடு கட்டும். உயர் மின்னழுத்தக் கோபுரங்களிலும் கூடு வைக்கும். ஓர் ஈட்டில் 2 முதல் 2 முட்டைகள் வரை இடும்.

## மேற்கோள்கள்

பகுப்பு:தகைவிலான்கள்
பகுப்பு:வங்காளதேசப் பறவைகள்
பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:இலங்கைப் பறவைகள்
பகுப்பு:தெற்காசியப் பறவைகள்
பகுப்பு:தென் சீனப் பறவைகள்
பகுப்பு:தென்கிழக்காசியப் பறவைகள்
அரசவால் ஈபிடிப்பான்

**இந்திய அரசவால் ஈபிடிப்பான்** (*Indian paradise flycatcher*) அல்லது **வேதிவால் குருவி** (*Terpsiphone paradisi*) என்பது நடுத்தர அளவிலான ஆசியாவைத் தாயகமாகக் கொண்ட பறவையாகும். ஆண் பறவை நீளமான வாலுடன் காணப்படும். இவற்றில் சில கருப்பு மற்றும் செந்நிற இறகுகளுடனும், சில வெண்நிற சிறகுடனும் காணப்படும். பெண் பறவைகள் குறுகிய வாலுடனும் செந்நிற இறக்கைகளுடனும் கருப்பு நிற தலையுடனும் காணப்படும். இவை பூச்சிகளை அடர்த்தியான மரங்களின் கீழே பறக்கும்போது பிடித்து உண்ணும். இப்பறவை மத்தியப் பிரதேச மாநிலப்பறவையாகும்.

## பரவலும் வாழிடமும்
இந்திய அரசவால் ஈபிடிப்பான் புலம்பெயரும் பறவையாகும். இவை வெப்பமண்டல ஆசியாவில் குளிர்காலத்தை செலவிடுகிறது. தென்னிந்தியா மற்றும் இலங்கையில், இனப்பெருக்கம் செய்கின்றன.
மத்திய ஆசியாவிலிருந்து தென்கிழக்கு சீனா, நேபாளம், இந்தியா முழுவதும் மற்றும் இலங்கை மற்றும் மியான்மர் வரை அடர்ந்த காடுகள் மற்றும் நன்கு மரங்கள் நிறைந்த வாழ்விடங்களில் இந்திய அரசவால் ஈபிடிப்பான் பறவைகள் வாழ்கின்றன.

## படத்தொகுப்பு

படிமம்:Indian paradise flycatcher (Terpsiphone paradisi).jpg|வளர்ந்த ஆண்
படிமம்:Paradise flycatcher (51759241324).jpg|பெண் குருவி


## மேற்கோள்கள்

## மேலதிக வாசிப்பு
* Lewis, W.A.S. (1942) The Indian Paradise Flycatcher *Tchitrea paradisi paradisi* (Linn.). Some notes on a colony breeding near Calcutta. Journal of the Bengal Natural History Society 17 (1): 1–8.
* Inglis, C.M. (1942) The Indian Paradise Flycatcher *Tchitrea paradisi paradisi* (Linn.). Journal of the Bengal Natural History Society 17 (2): 50–52.
* 

## வெளியிணைப்புகள்
* The Internet Bird Collection : ''Asian Paradise-flycatcher (Terpsiphone paradisi)''
* BirdLife International Species factsheet: ''Terpsiphone paradisi'' 
*Details and pictures of Asian Paradise Flycatcher from Nagpur, India
*Nest-building video and pictures of Asian Paradise Flycatcher from Kashmir, India 

பகுப்பு:ஈ-பிடிப்பான்கள்
பகுப்பு:தெற்காசியப் பறவைகள்
சா. பாலுச்சாமி

**சா. பாலுச்சாமி** (பிறப்பு: சூன் 16, 1958) என்பவர் ஒரு தமிழக எழுத்தாளர். சென்னை பல்கலைக்கழகத்தில் முனைவர் பட்டம் பெற்ற இவர் சென்னை, தாம்பரம் கிறித்தவக் கல்லூரியில் தமிழ்த் துறை இணைப் பேராசிரியராகப் பணியாற்றி வருகிறார். மாரிக்கால இரவுகள், மிளகுக் கொடிகள் போன்ற நூல்களை எழுதியிருக்கும் இவர் எழுதிய *”அர்ச்சுனன் தபசு (மாமல்லபுரத்தின் இணையச் சிற்பம்)”* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில்நுண்கலைகள் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:1958 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சென்னை மக்கள்
எஸ். சௌம்யா

**சௌம்யா** (பி. ஏப்ரல் 16, 1969) தமிழகத்தைச் சேர்ந்த கருநாடக இசைப் பாடகர் ஆவார்.

## ஆரம்ப கால வாழ்க்கை
இவர் முதலில் தனது தந்தை ஸ்ரீநிவாசனிடமிருந்து ஆரம்பகால இசைப் பயிற்சி பெற்றார். தொடர்ந்து எஸ். இராமநாதனிடமும், டி. முக்தாவிடமும் இசை பயின்றார்.

## கலை வாழ்க்கை
வேதியியல் பட்டதாரியான இவர், 'இந்திய இசையில்' முதுகலைப் பட்டம் பெற்றுள்ளார்.

உலகம் முழுவதும் பயணித்து இசை நிகழ்ச்சிகளில் பாடுகிறார்; இசை பற்றிய சொற்பொழிவுகள், பட்டறை, கற்பித்தல் நிகழ்த்தி வருகிறார். இவர் அமெரிக்க ஐக்கிய நாடு, ஐக்கிய இராச்சியம், பிரான்சு, கனடா, ஆஸ்திரேலியா, ஆங்காங், சிங்கப்பூர், நியூசிலாந்து, இலங்கை, மலேசியா, ஓமன் ஆகிய நாடுகளுக்கு சென்றுள்ளார்.

## விருதுகள்
*இசைப் பேரொளி, 1996; வழங்கியது: கார்த்திக் பைன் ஆர்ட்ஸ்
*யுவ கலா பாரதி, 1990; வழங்கியது: பாரத் கலாச்சார்
*நாத ஒலி, 2001; வழங்கியது: நாத இன்பம்
*எம். எல். வி. விருது (சிறந்த இளம் பாடகர்), 1986; வழங்கியது: மியூசிக் அகாதெமி, சென்னை  
*டி. கே. பட்டம்மாள் விருது, 1988;  வழங்கியது: மியூசிக் அகாதெமி, சென்னை
*அரியக்குடி அறக்கட்டளை விருது, 1996; வழங்கியது: மியூசிக் அகாதெமி, சென்னை
*சிறந்த பெண் பாடகர் (வளர்ந்த கலைஞர்), 2000; வழங்கியது: மியூசிக் அகாதெமி, சென்னை
*சிறந்த பெண் பாடகர் (வளர்ந்த கலைஞர்), 2001; வழங்கியது: மியூசிக் அகாதெமி, சென்னை
*சங்கீத சூடாமணி விருது, 2010 வழங்கியது: ஸ்ரீ கிருஷ்ண கான சபா, சென்னை

## மேற்கோள்கள்

 
## வெளியிணைப்பு
* சௌம்யாவின் அதிகாரப்பூர்வ இணையதளம். 

பகுப்பு:கருநாடக இசைப் பாடகர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:சங்கீத கலாநிதி விருது பெற்றவர்கள்
சி. செந்தமிழ்ச்சேய்

**சி. செந்தமிழ்ச்சேய்** (பிறப்பு: சூலை 14, 1941) ஒரு தமிழக எழுத்தாளர். விழுப்புரம் மாவட்டம் அரசூரில் பிறந்த இவர் தமிழ்நாடு மின்வாரியத்தில் மேற்பார்வைப் பொறியாளராகப் பணியாற்றி ஓய்வு பெற்ற இவர் சோலை மலர் எனும் கவிதை நூல் உட்பட ஏழு நூல்களை எழுதியுள்ளார். நாடகக் காப்பியம் படைத்துள்ளார். இவர் எழுதிய *"செம்பியன் தமிழவேள்"* எனும் நாடக நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் நாடக வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:1959 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:விழுப்புரம் மாவட்ட மக்கள்
கருப்புத் தலை சின்னான்

**கருப்புத் தலை சின்னான்** (Black-headed Bulbul, *Pycnonotus atriceps*) என்பது மரங்களை அண்டி வாழும் சின்னான் குடும்ப பறவையாகும். இது தென்கிழக்காசிய காடுகளில் காணப்படும். இது அதிகமாக ஒலிவ மஞ்சல் இறகுடன் பளபளப்பான நீல-கருப்பு தலையினைக் கொண்டு காணப்படும்.

கருப்புத் தலை சின்னான் சிறிய பழங்களையும் பூச்சிகளையும் உணவாகக் கொள்ளும். இது 6-8 பறவைகளைக் கொண்ட சிறிய கூட்டமாகக் காணப்படும்.

## உசாத்துணை

பகுப்பு:கொண்டலாத்திகள்
ந. க. மங்கள முருகேசன்

**ந. க. மங்கள முருகேசன்** என்பவர் ஒரு தமிழக எழுத்தாளர். கல்லூரி மற்றும் பல்கலைக்கழகங்களில் 36 ஆண்டுகள் பேராசிரியராகப் பணியாற்றிய இவர் இரண்டு முனைவர் பட்டங்களைப் பெற்றுள்ளார். தமிழில் வெளியாகும் பல்வேறு இதழ்களில் துணுக்குகள், பேட்டிக் கட்டுரைகள் எழுதியிருக்கிறார். இவர் 150க்கும் அதிகமான நூல்களை எழுதியிருக்கிறார்.

## தமிழ்நாடு அரசின் சிறந்த நூலாசிரியர் விருது

இவர் எழுதிய இரண்டு நூல்களுக்கு தமிழ்நாடு அரசின் சிறந்த நூலுக்கான பரிசு கிடைத்துள்ளது.

#இவர் எழுதிய *"சுற்றுச்சூழல் பாதுகாப்பு"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சுற்றுப்புறவியல் வகைப்பாட்டில் பரிசு பெற்றிருக்கிறது. 
#இவர் எழுதிய *"தொண்டில் உயர்ந்த தூயவர் அன்னை ஈ.வெ.ரா. மணியம்மையார்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் வாழ்க்கை வரலாறு வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
ஆர். வி. ஜெபா ராசசேகர்

**ஆர். வி. ஜெபா ராசசேகர்** என்பவர் ஒரு தமிழக எழுத்தாளர். கன்னியாகுமரி மாவட்டம் விளாகம் எனும் சிற்றூரில் பிறந்த இவர் மேலூர் அரசுக் கலைக்கல்லூரியில் இயற்பியல் துறையில் உதவிப் பேராசிரியராகப் பணியாற்றி வருகிறார். சூரிய ஆற்றல் மற்றும் சுற்றுச்சூழல் ஆய்வுகளை மேற்கொண்டு வரும் இவர் பல பன்னாட்டுக் கருத்தரங்குகளில் கலந்து கொண்டு உரையாற்றியுள்ளார். இவர் எழுதிய *"காற்று மாசுக்கட்டுப்பாடு மற்றும் மாசுக்கட்டுப்பாடு"* எனும் நூல் 2008 ஆம் ஆண்டிற்கான சிறந்த நூல்களில் சுற்றுப்புறவியல் வகைப்பாட்டிலும்,  *"வளமிகு சூரிய ஆற்றல் இயற்பியல்"* எனும் நூல்  2009 ஆம் ஆண்டிற்கான சிறந்த நூல்களில் இயற்பியல் வகைப்பாட்டிலும் பரிசு பெற்றிருக்கின்றன.

பகுப்பு:தமிழக எழுத்தாளர்கள்
பகுப்பு:கன்னியாகுமரி மாவட்ட மக்கள்
க. திருநாவுக்கரசு

**க. திருநாவுக்கரசு** என்பவர் ஒரு தமிழக எழுத்தாளர். இவர் தொடருந்துப் பாதுகாப்புப் படையில் சேர்ந்து இந்திய - சீனப் போரின் போது எல்லைப் பகுதியில் பணியாற்றியவர். சொந்த அச்சகம் ஒன்றை நிறுவி நக்கீரன், நம்நாடு பேசுகிறது போன்ற இதழ்களை சொந்தமாக நடத்திய இவர் ஈழப் பிரச்சனைகளுக்காகப் பல முறை சிறை சென்றிருக்கிறார். முரசொலி நாளேட்டின் செய்தி ஆசிரியராகவும், கட்டுரை ஆசிரியராகவும் பணியாற்றியவர். தமிழ்நாடு அரசின் திரு. வி. க. விருது , ஆழ்வார்கள் மையத்தின் தமிழறிஞர் விருது போன்றவைகளைப் பெற்றிருக்கிறார். இவர் எழுதிய "நீதிக்கட்சி வரலாறு"  எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் நாட்டு வரலாறு வகைப்பாட்டில் பரிசு பெற்றிருக்கிறது.

## கலைமாமணி விருது

தமிழ்நாடு அரசின் கலை பண்பாட்டுத் துறையால் வழங்கப்பட்டு வரும் கலைமாமணி விருதுக்கு, இயல் பிரிவில் 2021 ஆண்டுக்கு இவர் தேர்வு செய்யப்பட்டிருக்கிறார். 

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழகப் பத்திரிகையாளர்கள்
கு. வெ. கி. ஆசான்

**கு. வெ. கி. ஆசான்** (பிறப்பு: டிசம்பர், 1935) என்பவர் ஒரு தமிழக எழுத்தாளர். கு. வெ. கிருஷ்ணசாமி எனும் இயற்பெயர் கொண்ட இவர் பொருளாதாரம், அரசியல், வரலாறு ஆகிய துறைகளில் முதுகலைப் பட்டம் பெற்றவர். சட்டம் படித்தவர். பெரியாரியல் கல்லூரியில் முதல்வராகப் பணியாற்றிய இவர் மொழி உரிமை, வருண சாதி உருவாக்கம் உட்பட 11 நூல்களை எழுதியிருக்கிறார். பெரியார் பேருரையாளர் எனும் பட்டத்தைப் பெற்றிருக்கும் இவர் தமிழாக்கம் செய்த  *"கடவுள் ஒரு பொய் நம்பிக்கை"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் பிற மொழிகளிலிருந்து தமிழாக்கம் செய்யப்படும் நூல்கள் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:1935 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பழுப்பு ஈப்பிடிப்பான்

**பழுப்பு ஈப்பிடிப்பான்** (*Muscicapa dauurica*) என்பது பாசரிபாம்சு வரிசையிலுள்ள *முசிகாபிடே* குடும்பத்திலுள்ள ஒரு சிறிய ஈப்பிடிப்பான். ஜப்பான், மங்கோலியா, கிழக்கு சைபீரியா, இமயமலைப் பிரதேசங்களில் இனப்பெருக்கம் செய்வதும் இந்தியாவில் கேரளாவில் பெருமளவும் தமிழ்நாடு, கருநாடகம், ராஜஸ்தான் ஆகிய மாநிலங்களில் கூடமைப்பதும் பதிவு செய்யப்பட்டுள்ளன.

## மேற்கோள்கள்

* *Birds of India* by Grimmett, Inskipp and Inskipp, 

## மேலதிக வாசிப்பு
* 
*  
*

பகுப்பு:ஈ-பிடிப்பான்கள்
பகுப்பு:ஆசியப் பறவைகள்
பகுப்பு:வங்காளதேசப் பறவைகள்
பகுப்பு:சீனப் பறவைகள்
பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:இலங்கைப் பறவைகள்
பகுப்பு:பாக்கித்தானியப் பறவைகள்
பெ. மாதையன்

**பெ. மாதையன்** ஒரு தமிழக எழுத்தாளர். சென்னைப் பல்கலைக்கழகத்தில் முனைவர் பட்டம் பெற்ற இவர் தஞ்சை, தமிழ்ப்பல்கலைக்கழக அகராதித்துறை மற்றும் சேலம், பெரியார் பல்கலைக்கழகத் தமிழ்த்துறை ஆகியவற்றில் பேராசிரியராகவும், அகராதித் தயாரிப்புகளில் பதிப்பாசிரியராகவும் பணியாற்றியுள்ளார். இவர் எழுதிய *“அகத்திணைக் கோட்பாடும் சங்க அகக் கவிதை மரபும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் திறனாய்வு வகைப்பாட்டில் பரிசு பெற்றிருக்கிறது.

## நூல்கள்
*thumbஅகராதியியல்
*thumb|287x287pxசங்க இலக்கியச்சொல்லடைவு -  வெளியீடு : தமிழ்ப்பல்கலைக்கழகம் , தஞ்சாவூர்.
*சங்கக் கவிதையியல்  
* தமிழ்ச்செவ்வியல் இலக்கியங்கள் காலமும் கருத்தும்
* வரலாற்று நோக்கில் சங்க இலக்கியத் தொன்மங்களும் பழமரபுக்கவிதைகளும்
* சங்க இலக்கியத்தில் வேளாண் சமூகம்
* தமிழ்ச் செவ்வியல் படைப்புகள் (கவிதையியல் சமூகவியல் நோக்கு)
* உரையியல்
* சங்க இனக்குழுச்சமூகமும் அரசு உருவாக்கமும்
* சங்க இலக்கியத்தில் குடும்பம்
* தமிழில் நோக்கு நூல்கள் 
* பெண்டிர் காதல் கற்பு
* தொல்காப்பியம் (பாவலர் பாலசுந்தரம் உரை )- பதிப்பாசிரியர் பெரியார் பல்கலைக்கழக வெளியீடு.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ் அகராதி தொகுப்பாளர்கள்
பகுப்பு:தமிழ் அகராதியியல் ஆய்வாளர்கள்
மலை உழவாரன்

**மலை உழவாரன்** (Alpine Swift, *Tachymarptis melba*) என்பது உழவாரன் இனப் பறவைகளில் ஒன்றாகும். இவை சிறிய கால்களை உடையன. இதன் மூலம் செங்குத்தான பரப்புக்களை பற்றிப் பிடிக்கின்றன. இதன் அறிவியற் பெயர் புராதன கிரேக்கப் பெயரான "απους" (*apous*) என்பதிலிருந்த உருவாகியது. இதன் அர்த்தம் "கால்கள் அற்று" என்பதாகும். இவை ஒருபோதும் தரையில் விருப்பத்தோடு தங்குவதில்லை.

## வலசை போதல்
இந்த வகைப்பறவைகள் கிழக்கு ஐரோப்பா பகுதியில் அதிகமாக காணப்படுகின்றன. இவை தொடர்ந்து 200 நாட்கள் அதாவது ஆறு மாதங்கள் தரைப்பகுதிக்கு வராமல் பறந்துள்ளதை  கண்டுபிடித்துள்ளார்கள். இவை வாழும் கிழக்கு ஐரோப்பாவிலிருந்து சகாரா பலைவனத்தைக் கடந்து ஆப்பிரிக்கா வரை வலசை சென்றுள்ளன.

## மேற்கோள்கள்

*Tomek, Teresa & Bocheński, Zygmunt (2005): Weichselian and Holocene bird remains from Komarowa Cave, Central Poland. *Acta zoologica cracoviensia* **48A**(1-2): 43-65. PDF fulltext

## வெளியிணைப்புகள்
* 

*Ageing and sexing (PDF) by Javier Blasco-Zumeta 

பகுப்பு:உழவாரன்கள்
பகுப்பு:ஆப்பிரிக்கப் பறவைகள்
பகுப்பு:ஐரோப்பியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
பகுப்பு:மடகாசுக்கர் பறவைகள்
த. கனகரத்தினம்

**த. கனகரத்தினம்** என்பவர் இலங்கையைச் சேர்ந்த பன்மொழிப் புலவர். இலங்கையில் வாழ்ந்து கொண்டிருக்கும் மொழி வல்லுநர்களுள் குறிப்பிடத் தக்கவர். தமிழ், சிங்களம், சமசுகிருதம், பாலி, ஆங்கிலம், இந்தி, மலையாளம் ஆகிய மொழிகளில் புலமை பெற்ற இவர் எழுதிய *"செந்தமிழ் வளம் பெற வழிகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் மொழியியல் வகைப்பாட்டில் பரிசு பெற்றிருக்கிறது.

பகுப்பு:ஈழத்து எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பெரிய பச்சைக்கிளி

**பெரிய பச்சைக்கிளி** (Alexandrine Parakeet, *Psittacula eupatria*) என்பது தெற்காசியா மற்றும் தென்கிழக்கு ஆசியாவை பூர்வீகமாகக் கொண்ட சிட்டாகுலிடே குடும்பத்தின் பிசிட்டாகுலா பேரினத்தைச் சேர்ந்த நடுத்தர அளவிலான கிளி ஆகும். இவ்வினக் கிளிகள் பேரரசன் அலெக்சாந்தரின் பெயரைக் கொண்டு ஆங்கிலத்தில் அழைக்கப்பட்டன. அலெக்சாந்தர் பஞ்சாப் பகுதி முதல் ஜரோப்பா மற்றும் மத்தியதரைக்கடல் பிரதேசங்களிலிருந்து சில இனப் பறவைகளை ஏற்றுமதி செய்தமைக்காக இப்பெயர் வழங்கப்பட்டது. இக் குறிப்பிட்ட பகுதிகளில் இவ்வினக் கிளிகள் உயர்தரம் மற்றும் அரச முக்கியத்துவம் என்பவற்றுக்கான விலை மதிப்பானவையாகக் கருதப்பட்டன.

## விளக்கம்

பெரிய பச்சைக்கிளி மிகப்பெரிய கிளிகளில் ஒன்றாகும். இது தலையின் உச்சியில் இருந்து வால் முனை வரை 56 முதல் 62 செமீ (22 முதல் 24 அங்குலம்) நீளமும், 200 முதல் 300 கிராம் (7.1 முதல் 10.6 அவுன்ஸ்) எடையும் கொண்டது. வால் நீளம் 28 முதல் 35 செமீ (11 முதல் 14 அங்குலம்) வரை இருக்கும். இவை சாதாரண பச்சைக்கிளிகள் போலவே இருக்கும் இவைகளின் கழுத்தில் வளைய வடிவில் சிவப்பு நிறமும் இறகில் சிவப்பு நிறமும் இடம்பெற்றிருக்கும். சாதாரண கிளிகளைவிட சற்று பெரிதாக இருக்கும். இந்த வேறுபாடுகள்தான் இவற்றை சாதாரண கிளிகளிலிருந்து வேறுபடுத்துகின்றன. இக்கிளிகளை குஞ்சு பருவத்திலிருந்தே வீட்டில் வளர்த்தால் பேசும் திறன் பெறும். மேலும் வளர்பவர்களிடம் அன்பாகப் பழகும். இதனால் இதை வீட்டில் வளர்பர். இக்கிளிகள் அழிய வாய்ப்புள்ள இனமாக இருப்பதால் இந்தியாவில் இவற்றை வளர்ப்பதோ அல்லது விற்பதோ சட்டப்படி குற்றமாகும்.

முதிர்ந்த பறவைகள் பாலின இருமை உடையவை. முதிர்ந்த ஆண் பறவைகளின் கீழ் கன்னங்கள் முழுவதும் கருப்பு பட்டையும், பின் கழுத்தில் இளஞ்சிவப்பு நிற பட்டை இருக்கும். முதிர்ந்த பெண் பறவைகளுக்கு கீழ் கன்னத்தில் கருப்பு பட்டை மற்றும் பின் கழுத்தில் இளஞ்சிவப்பு பட்டை என இரண்டும் இல்லை. குஞ்சுகள் தோற்றத்தில் முதிர்ந்த பெண் பறவைகளைப் போலவே இருக்கும் ஆனால் குட்டையான வால்களைக் கொண்டிருக்கும்.

## துணை இனங்கள்
பெரிய பச்சைக்கிளியில் ஐந்து கிளையினங்கள் தற்போது அங்கீகரிக்கப்பட்டுள்ளன:

## உசாத்துணை

* *Birds of India* by Grimmett, Inskipp and Inskipp, 

## வெளியிணைப்புகள்

**Informative websites: **
* World Parrot Trust Parrot Encyclopedia - Species Profile
* Oriental Bird Images: ''Alexandrine Parakeet''  Selected photos
* Alexandrine Parakeet's Fact-Sheet describing the different sub-species & colour mutations 
* Webpage featuring excellent informations regarding the Alexandrine Parakeets in Aviculture & as Pet Parrots
* Webpage featuring a great article on the Alexandrine Parakeets in Aviculture & as Pet Parrots 
* Webpage dedicated to the Alexandrine Parakeet
* Thailand's stamp picturing a pair of Alexandrines

**Conservation related links:**
* Study showing decline of the Alexandrine Parakeet 
* Seizure in Jaipur, India 
* 35 parakeets seized from a house 

பகுப்பு:கிளிகள்
பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
எஸ். அர்சியா

**எஸ். அர்ஷியா** (பிறப்பு: ஏப்ரல் 14, 1959 இறப்பு: ஏப்ரல் 7,2018) ஒரு தமிழக எழுத்தாளர். மதுரை இசுமாயில்புரத்தில் பிறந்த இவரது இயற்பெயர் சையத் உசேன் பாஷா. பொருளியல் முதுகலைப் பட்டதாரியான இவர் தராசு வார இதழில் செய்தியாளராகப் பணியாற்றினார். பின்னர் புதிய காற்று எனும் இலக்கிய இதழுக்குப் பொறுப்பாசிரியராகப் பணியாற்றினார். கணையாழி, செம்மலர், தாமரை போன்ற இதழ்களில் நாற்பதுக்கும் மேற்பட்ட சிறுகதைகளை எழுதியிருக்கும் இவர் ஆனந்த விகடன், குமுதம் கல்கி, அமுதசுரபி ஆகிய இதழ்கள் நடத்திய சிறுகதைப் போட்டியில் பரிசுகளைப் பெற்றிருக்கிறார். இவர் எழுதிய *"ஏழரைப்பங்காளி வகையறா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் புதினம் வகைப்பாட்டில் பரிசு பெற்றிருக்கிறது. 2010ஆம் ஆண்டிற்கான அழகிய நாயகி அம்மாள் விருதும் இந்தப்புதினத்துக்கு வழங்கப்பட்டது. இவரது இரண்டாவது நாவலான பொய்கைக்கரைப்பட்டி மதுரையின் சமகால அரசியலும் பெருவணிகமான ரியல் எஸ்டேட் தொழிலும் கைகோர்க்கும்புள்ளிப்பற்றிப் பேசும் முக்கிய நாவலாகும். அப்பாஸ்பாய்தோப்பு மதுரை வைகைதென்கரையில் உள்ள மக்களின் வாழ்க்கையைப் பிரதிபலிக்கும் நாவல். கரும்பலகை  நாவல் அரசுப்பள்ளி ஆசிரியர்களின் பிரச்சனைகளை பேசும் நல்லதொரு நாவலாகும்.

## படைப்புகளின் பட்டியல்

### புதினங்கள்
* ஏழரைப் பங்காளி வகையறா
* பொய்கைகரைப்பட்டி
* அப்பாஸ்பாய் தோப்பு
* கரும்பலகை
* அதிகாரம் 
* சொட்டாங்கல்
* நவம்பர் 8, 2016

### சிறுகதைத் தொகுப்புகள்
* கபரஸ்தான் கதவு
* மரணத்தில் மிதக்கும் சொற்கள்
* 
* **மொழிபெயர்ப்புகள்**
நிழலற்ற பெருவெளி

திப்பு சுல்தான்

பாலஸ்தீன்

மதுரை நாயக்கர் வரலாறு

பாலைவனப்பூ

கோமகட்டுமாரு

**கட்டுரைகள்**

சரித்திரப் பிழைகள்

## ஆதாரம்

## வெளி இணைப்புகள்

* எஸ்.அர்ஷியா வலைப்பூ
* சிறுகதைகள்

பகுப்பு:தமிழக எழுத்தாளர்கள்
பகுப்பு:1959 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:மதுரை மக்கள்
பாவண்ணன் (1988)

**பாவண்ணன்** எனும் பாஸ்கரன் (பிறப்பு: அக்டோபர் 20, 1988) என்பவர் ஒரு தமிழக எழுத்தாளர். இதுவரை 13 சிறுகதைத் தொகுதிகள், 3 நாவல்கள், 3 குறுநாவல்கள், கட்டுரைத் தொகுப்பு, மொழிபெயர்ப்பு நூல்கள் உட்பட பல நூல்களை எழுதியுள்ளார். நாவலுக்காக தமிழ்நாடு அரசின் விருதினையும், சிறுகதைக்காக இலக்கியச் சிந்தனைப் பரிசையும், சிறந்த மொழிபெயர்ப்புக்காகச் சாகித்ய அகாதமி விருதினையும் பெற்றுள்ளார். இவர் எழுதிய *"பச்சைக்கிளியே பறந்து வா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சிறுவர் இலக்கியம் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:1988 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
தேவி காலோத்தரம்

**தேவி காலோத்தரம்**   14ஆம் நூற்றாண்டில்  காலோத்தர ஆசிரியரால் எழுதப்பட்ட இரண்டு நூல்களில் ஒன்று. வடமொழியில் உள்ள ‘தேவி காலோத்தர ஆகமம்’ 85 சுலோகங்களும், விருத்தியுரையும் கொண்டது.  தமிழ்நூல் **தேவி காலோத்தரம்** இதே பெயர் கொண்ட வடநூலின் மொழிபெயர்ப்பு. இதனைச் சிவாகமங்களின் சாரம் என்பர். சிவன் இதனைப் பார்வதிக்குச் சொன்னதாக நூல் வளர்கிறது. வடமொழி நூல் 85 சுலோகங்களும் விருத்தியுரையும் கொண்டது.  ஞானம், ஞானசாரம் என்னும் இரண்டு பகுதிகளைக் கொண்டது. வடமொழி நூல் 'தேவி காலோத்தரம்' 'சுருதி சூக்தி மாலை' என்னும் பெயருடன் தமிழில் எழுதப்பட்ட உரையுடன் வெளிவந்துள்ளது.   

பதமுத்தி, பரமுத்தி எனச் சிவபதவியை இரண்டாகக் காண்பது வழக்கம். இவற்றில் பரமுத்தி என்பது மேலான முத்தி. இது மீண்டும் பிறக்காமல் இருக்கும் முத்தி. 

இதனை அடைவதற்குரிய ஆன்மப் பயிற்சி இந்த நூலில் கூறப்படுகிறது.  

இந்த நூலுக்குப் சில உரைநூல்கள் வெளிவந்துள்ளன.  

இதன் வடமொழி நூலின் ஞானசார விசாரப்படலம் 85 சுலோகங்களுக்கும் மொழிபெயர்ப்பாக 85 வெண்பாக்கள் இரமணரிசியால் தமிழில் எழுதப்பட்டு வெளிவந்துள்ளது.    

காலோத்தர ஆசிரியர் காலத்துக்கு முன்பே மற்றொரு தமிழ் மொழிபெயர்ப்பு நூல் தமிழில் இருந்திருக்கிறது. இது 73 விருத்தப் பாடல்களால் ஆனது. 1848-ல் இதன் பதிப்பு வெளிவந்துள்ளது.

## அடிக்குறிப்பு
 

பகுப்பு:14 ஆம் நூற்றாண்டுத் தமிழ் நூல்கள்
எஸ். பி. சொக்கலிங்கம்

**எஸ். பி. சொக்கலிங்கம்** ஒரு தமிழக எழுத்தாளர். சென்னை உயர்நீதி மன்றத்தில் வழக்கறிஞராகப் பணியாற்றி வருகிறார். அறிவுசார் சொத்துரிமை தொடர்பான வழக்குகளில் கவனம் செலுத்தி வருகிறார். சொத்துரிமை தொடர்பான கருத்தரங்குகளில் விரிவுரையாற்றுவதோடு கட்டுரைகளும் எழுதி வருகிறார். இவர் எழுதிய *"காப்புரிமை"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சட்டவியல் வகைப்பாட்டில் பரிசு பெற்றிருக்கிறது.

திரு எஸ். பி. சொக்கலிங்கம் எழுதிய பிற புத்தகங்கள்
1) மதுரை சுல்தாங்கள் - கிழக்கு பதிப்பகம் வெளியீடு
2) பிரபல் கொலை வழக்குகள் - கிழக்கு பதிப்பகம் வெளியீடு
3) நரேந்திர மோடி - வாழ்க்கை வரலாறு - சிக்ஸ்த் சென்ஸ் வெளியீடு

பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சென்னை எழுத்தாளர்கள்
பகுப்பு:வழக்கறிஞர்கள்
மா. பா. குருசாமி

**மா. பா. குருசாமி** (பிறப்பு: ஜனவரி 15, 1936) என்பவர் ஒரு தமிழக எழுத்தாளர். விருதுநகர் மாவட்டம், பாறைப்பட்டி எனும் ஊரில் பிறந்த இவர் தற்போது திண்டுக்கல்லில் வசித்து வருகிறார். இவர் 130க்கும் அதிகமான நூல்களை எழுதியிருக்கிறார். நல்லாசிரியர் விருது, குறள் படைப்புச் செம்மல், தமிழக அரசின் சிறப்பு முதல்வர் விருது உட்பட பல விருதுகளைப் பெற்றிருக்கிறார். இவர் எழுதிய *“அக்கினிக் குஞ்சு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) வகைப்பாட்டிலும், "காந்தியப் பொருளியல்" எனும் நூல் 2009 ஆம் ஆண்டிற்கான சிறந்த நூல்களில் பொருளியல் வகைப்பாட்டிலும் பரிசு பெற்றிருக்கின்றன.

**குறள் கதைகள்** எனும் இவரின் நூலில் முப்பது திருக்குறள்களை வள்ளுவர் எந்த சூழலில் எழுதினார் என்பது வள்ளுவர் வாழ்வில் நிகழ்ந்த சம்பவங்களாக இடம்பெற்றுள்ளன. வாழ்வியல் நிகழ்வுகளையே வள்ளுவர் குறளாகத் தந்தார் என்ற இவர் கூறுகின்றார்.

## ஆதாரம்

பகுப்பு:தமிழக எழுத்தாளர்கள்
பகுப்பு:1936 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:விருதுநகர் மாவட்ட மக்கள்
பகுப்பு:திண்டுக்கல் மாவட்ட மக்கள்
வீரசிங்காதன புராணம்

**வீரசிங்காதன புராணம்** என்னும் பெயரில் இரண்டு நூல்கள் உள்ளன.

வீரசிங்காதனப் புராணம் என்னும் நூல் சிவப்பிரகாசருடைய தம்பி வேலைய சுவாமிகளாலும், பின்னர் கோட்டூர் உமைபாக தேவராலும் பாடப்பட்டது. வேலைய சுவாமிகள் 387 பாடல்கள் பாடினார். இவர் 1719-ல் காலமானார். பின்னர் உமைபாக தேவர் மேலும் 488 பாடல்கள் பாடி நூலை நிறைவுசெய்தார். தக்கயாகப் பரணி நூல் தோன்றிய முறைமை பற்றி இதில் கூறப்படும் கதை முழுவதும் கற்பனை.  

மற்றொன்று உமாபதி சிவாசாரியர் எழுதினார் எனவும் தெரியவருகிறது. இது பற்றிய வேறு செய்தி ஏதும் கிடைக்கவில்லை.

## உசாத்துணை

பகுப்பு:18 ஆம் நூற்றாண்டுத் தமிழ் நூல்கள்
கன்னம் தூக்கல்

**கன்னம் தூக்கல்** என்பது சங்ககாலத்தில் வேலன் குறி சொல்லப் பயன்படுத்தும் ஓர் உத்தி. இது பற்றிச் சில சங்கப்பாடல்கள் கூறுகின்றன. வேலன் என்பவன் முருகன் பெயரால் சாமியாடிக் குறி சொல்பவன். இவன் குறி சொல்லக் கழங்குக் காய்களையும், கன்னம் என்னும் கோலையும் பயன்படுத்துவான். கன்னக்கோலுக்குப் பொன் பூண் கட்டப்பட்டிருக்கும். இதனைக் குறி சொல்லப்படுபவர் உடம்பின்மேல் தூக்கி ஆடச்செய்வான். இதற்குக் கன்னம் தூக்கல் என்று பெயர். அது ஆடுவதை வைத்துக்கொண்டு குறி சொல்லுவான். எப்படியும் அவன் குறிசொல்லப்படுபவர் மேல் முருகு ஏறிக்கொண்டிருக்கிறான் எனச் சொல்வதாகவே முடியும். இது ஒரு மாய விளையாட்டு.
## அடிக்குறிப்பு

பகுப்பு:தமிழர் சடங்குகள்
பெத்லகேமின் விண்மீன்

கிறித்தவப் பாரம்பரியப்படி **பெத்லகேமின் விண்மீன்** அல்லது **கிறித்துமசு விண்மீன்** என்பது கிழக்கிலிருந்து வந்த ஞானிகளுக்கு இயேசுவின் பிறப்பை சுட்டிக்காட்டி அவரின் இல்லத்துக்கு வழி காட்டிய விவிலியத்தில் இடம் பெறும் விண்மீனைக் குறிக்கும். இவ்விண்மீன் விவிலியத்தில் **ஆண்டவரின் விண்மீன்** என அழைக்கப்படுகின்றது.

பல கிறித்தவர்கள் இந்த விண்மீன் மெசியாவின் வருகையின் முன் அடையாளமாகக் காண்கின்றனர். இந்நிகழ்வு ஆண்டவரின் திருக்காட்சி பெருவிழா என பல கிறித்தவப்பிரிவுகளில் கொண்டாடாப்படுகின்றது.

பல வானியல் அறிஞர்கள் இந்த விண்மீன் மீயொளிர் விண்மீன் வெடிப்பு, வால்வெள்ளி அல்லது வியாழன் மற்றும் சனி கோள்கள் ஒன்றை ஒன்று கடக்கும் நிகழ்வாக இருக்கலாம் என என்னுகின்றனர்.

## விவிலியத்தில்
இந்த நிகழ்வு மத்தேயு நற்செய்தியில் மட்டுமே இடம் பெறுகின்றது. இதன்படி கிழக்கிலிருந்து ஞானிகள் எருசலேமுக்கு வந்து, ஏரோது அரசனிடம் 'யூதர்களின் அரசராகப் பிறந்திருக்கிறவர் எங்கே? அவரது விண்மீன் எழக் கண்டோம். அவரை வணங்க வந்திருக்கிறோம்' என்றார்கள். இதைக் கேட்டதும் ஏரோது மக்களிடையே இருந்த மறைநூல் அறிஞர்களை ஒன்று கூட்டி, மெசியா எங்கே பிறப்பார் என்று அவர்களிடம் விசாரித்தான். அவர்கள் ஆராய்ந்து மீக்கா நூலில் உள்ளது படி மெசியா யூதேயாவிலுள்ள பெத்லகேமில் பிறக்க வேண்டும் என அறிவித்ததால் ஞானிகளை அங்கே அனுப்பி வைத்தான். முன்பு எழுந்த விண்மீன் தோன்றிக் குழந்தை இருந்த இடத்திற்கு மேல் வந்து நிற்கும்வரை அவர்களுக்கு முன்னே சென்றது. அங்கே வீட்டிற்குள் அவர்கள் போய்க் குழந்தையை அதன் தாய் மரியா வைத்திருப்பதைக் கண்டு நெடுஞ்சாண்கிடையாய் விழுந்து குழந்தையை வணங்கினார்கள்; தங்கள் பேழைகளைத் திறந்து பொன்னும் சாம்பிராணியும் வெள்ளைப்போளமும் காணிக்கையாகக் கொடுத்தனர். ஏரோதிடம் திரும்பிப் போக வேண்டாம் என்று கனவில் அவர்கள் எச்சரிக்கப்பட்டதால் வேறு வழியாகத் தங்கள் நாடு திரும்பினார்கள்.

## ஆதாரங்கள்


## வெளி இணைப்புகள்

* Consolmagno S.J., Guy (2010) Looking for a star or Coming to Adore?
* Case, Shirley Jackson (2006). *[http://books.google.com/books?id=TeZRHN_VI6AC&source=gbs_navlinks_s Jesus: A New Biography]*, Gorgias Press LLC: New Ed. .
* Jenkins, R.M., "The Star of Bethlehem and the Comet of 66AD ", *Journal of the British Astronomy Association*, June 2004, **114**, pp.&nbsp;336–43. This article argues that the Star of Bethlehem is a historical fiction influenced by the appearance of Halley's Comet in AD 66.
* Griffith Observatory, a video on the star presented on MSNBC's *Mysteries of the Universe.*
* Star of Bethlehem Bibliography. Provides an extensive bibliography with Web links to online sources.





பகுப்பு:கிறித்துமசு
பகுப்பு:நற்செய்தி நிகழ்வுகள்
பகுப்பு:கிறித்தவ தொன்மவியல்
பகுப்பு:சோதிடம்
சிலம்பின் காலம் (நூல்)

**சிலம்பின் காலம்** எனும் நூல் 2012ம் ஆண்டு கிருசுணன் இராமசாமி என்பவரால் எழுதப்பட்ட ஒரு ஆராய்ச்சி நூலாகும். இந்நூல் தமிழ் இணையக் குழுமங்களிலும், அவரது வலைப்பதிவிலும் எழுதிவந்த கட்டுரைகளை விரிவாக்கி தொகுப்பாக்கம் பெற்ற நூலாகும்.

## நூல் வெளியீடு
இந்த நூல் தமிழினி பதிப்பகத்தாரால் 2012, சனவரி 3ம் நாள் சென்னை கன்னிமாரா நூலக அரங்கில் நடைபெற்ற புத்தக வெளியீட்டு விழாவில் வெளியிடப்பட்டது. நூலைப் பாரதிதாசன் பல்கலைக்கழகப் பெரியார் உயராய்வு மையத்தின் முன்னாள் தலைவர் பேரா. க.நெடுஞ்செழியன் வெளியிட, திரு.இராமசாமி நினைவுப் பல்கலைக்கழகத் (SRM university) துணைவேந்தர் பேரா. பொன்னவைக்கோ முதற்படியைப் பெற்றுக் கொண்டார்.

## சான்றுகோள்கள்


## வெளியிணைப்புகள்
* சிலம்பின் காலம் - இராம. கி (இணையத்தில் பெற)

பகுப்பு:திறனாய்வுத் தமிழ் நூல்கள்
பகுப்பு:2012 தமிழ் நூல்கள்
பகுப்பு:இந்தியத் தமிழ் நூல்கள்
அங்கராயநல்லூர்

**அங்கராயநல்லூர்** என்பது தமிழ்நாட்டில் அரியலூர் மாவட்டத்தில் ஜெயங்கொண்டம் அருகே உள்ள ஒரு கிராமம் ஆகும். இங்கு சுமார் 5,000 மக்கள் வசிக்கின்றனர். இது உள்ளாட்சி அமைப்பில் தனி ஊராட்சியாக உள்ளது. இந்தக் கிராமம் ராஜேந்திரசோழன் காலத்தில் எங்கராயர் என்ற குறுநில மன்னனால் ஆட்சி செய்யப்பட்டது. அதனால், எங்கராயர் என்று அழைக்கப்பட்ட கிராமம் இன்று அங்கராய நல்லூர் என்று மாற்றமடைந்துள்ளது. இங்கு முந்திரி, கடலை, போன்றவை பயிர்செய்யப்படுகின்றன.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
கிறிஸ்து பிறப்புக் காலம்

**கிறிஸ்து பிறப்புக் காலம்** அல்லது **கிறிஸ்துமசுக் காலம்** (*Christmastide*, *Christmas season*, *Christmastime* அல்லது *Christide*) என்பது கிறித்தவ திருச்சபைகளில் கடைப்பிடிக்கப்படுகின்ற திருவழிபாட்டுக் காலங்களுள் ஒன்றாகும். பெறும்பான்மையான கிறிஸ்துவப் பிரிவுகளில் இக்காலம் கிறிஸ்து பிறப்பு பெருவிழாவின் முந்தைய நாளில் துவங்கி திருக்காட்சிப் பெருவிழா வரை உள்ள பன்னிரெண்டு நாட்கள் கொண்டாடப்படுகின்றது. ஆதலால் இக்காலமானது கிறிஸ்துமசு கெரொல்களில் **கிறிஸ்துமசின் பன்னிரண்டு நாட்கள்** (Twelve Days of Christmas) என அழைக்கப்படுகின்றது.

1970 முதல் நடைமுறைக்கு வந்த கத்தோலிக்க திருச்சபையின் திருப்பலி புத்தகம் மற்றும் திருப்புகழ் மாலையில் கிறிஸ்து பிறப்பு பெருவிழாவின் முந்தைய நாளிலிருந்து ஆண்டவரின் திருமுழுக்கு விழா முடிய கிறிஸ்து பிறப்புக் காலம் என வரையறுக்கப்பட்டுள்ளது.

பல சீர்திருத்தத் திருச்சபையினர் இப்பண்ணிரெண்டு நாட்களோடு சேர்த்து திருக்காட்சிப் பெருவிழா முதல் ஆண்டவரைக் காணிக்கையாக அர்ப்பணித்தல் விழா (பெப்ரவரி 2) முடிய 40 நாட்களையும் கிறிஸ்துமசுக் காலமாகக் கொண்டாடுகின்றனர்.

இக்கலத்தில் கிறித்தவர்கள் தங்களின் வீடுகளையும் ஆலயங்கலையும் கிறிஸ்துமசு மரம், கிறிஸ்துமசு குடில், பெத்லகேமின் விண்மீனைக் குறிக்க அட்டை விண்மீன் முதலியவைகளைக்கொண்டு அலங்கரிப்பர்.

பகுப்பு:கிறித்தவத் திருநாட்கள்
பகுப்பு:கத்தோலிக்கம்
பகுப்பு:கிறித்தவ வழிபாடு
பகுப்பு:கிறிஸ்துமசு
அகத்தி

**அகத்தி** என்னும் சிறுமரம் தாவரவியலில் (நிலைத்திணை இயலில்) செஸ்பேனியா (Sesbania) இனத்தைச் சேர்ந்ததாகும். இதன் தாவரவியல் பெயர் *செஸ்பேனியா கிராண்டிஃவுளோரா* (Sesbania grandiflora) என்பதாகும். இது கெட்டித்தன்மை இல்லாதது, சுமார் 6. மீட்டரிலிருந்து 10 மீட்டர் வரை வளரக்கூடியது. இதன் இலைகள் 15 முதல் 30 செ.மீ. வரை  நீளமுடையவை.

## தோற்றம், தட்பவெப்பநிலை
இம்மரம் இந்தியாவிலோ தென்ஆசியாவிலோ தோன்றியிருக்க வேண்டும் என்று துறையறிஞர்கள் கருதுகிறார்கள். அகத்தி மரம் பிற மரங்களைப் போல் அதிகம் கிளைகள் கிளைத்து வளருவதில்லை. அகத்தி இலைகள் கூட்டிலைகள் ஆகும். ஒவ்வொரு கூட்டிலையிலும் 40 முதல் 60 இலைகள் வரை இருக்கும். பொதுவாக வெப்பமானதும் அதிக ஈரப்பதம் நிறைந்த இடங்களிலும் வளர்கின்றது.

## மூலிகை, உணவுப் பயன்பாடு
அகத்திக் கீரையில் 63 வகைச் சத்துகள் இருப்பதாக சித்த மருத்துவம் கூறுகிறது. இம்மரத்தின் பல பகுதிகள் மூலிகையாகப் பயன்படுகின்றன. குறிப்பாக தமிழ்நாடு உட்பட தென்னிந்திய சமையலில் அகத்திக்கீரை மற்றும் அகத்தியின் பூவும் சமைத்து உண்ணப்படுகிறது.

## அகத்தியின் சிறப்பு
::மருந்திடுதல் போகுங்காண் வன்கிரந்தி - வாய்வாம்
::திருந்த அசனம் செரிக்கும் - வருந்தச்
::சகத்திலெழு பித்தமது சாந்தியாம் நாளும்
::அகத்தியிலை தின்னு மவர்க்கு.
## அகத்தியில் உள்ள சத்துகள்
அகத்திக் கீரையில் 8.4 விழுக்காடு புரதமும் 1.4 விழுக்காடு  கொழுப்பும், 3.1 விழுக்காடு தாது உப்புகளும் இருப்பதாகக் கண்டறிந்துள்ளனர். மேலும் அகத்திக்கீரையில் மாவுச் சத்து, இரும்புச் சத்து, வைட்டமின் (உயிர்ச்சத்து) ஏ ஆகியவையும் உள்ளன.

## மற்ற நாடுகளில் அகத்தியின் பெயர்
அகத்தி மரப் பூவை (S. grandiflora ) தென்கிழக்கு ஆசிய நாடுகளான லாவோஸ், இந்தோனேசியாவைச் சேர்ந்த சாவா, வியட்நாம், பிலிப்பைன்ஸில் இல்லோக்காஸ் என்னும் இடம் ஆகிய பகுதிகளில் உணவாக உண்கிறார்கள். தாய்லாந்து மொழியில் இப் பூவை *`தோக் கே* (dok khae) என்றும், வியட்நாம் மொழியில் இதனை *சோ தூவா*(so đũa.) என்றும் அழைக்கின்றனர். இந்தோனேசிய மொழியில் இதனை *'`புங்கா துரி* (bunga turi) அல்லது *கெம்பாங் துரி* (kembang turi) என்றும் அழைக்கின்றனர்.

## அகத்தி பற்றிய [[பழமொழி]]கள்

## ஒப்பிட்டறிக
* சீமையகத்தி

## வெளி இணைப்புகள்

## மேற்கோள்கள்

பகுப்பு:மரங்கள்
பகுப்பு:கீரைகள்
பகுப்பு:மலேசிய மரங்கள்
பகுப்பு:தமிழ்நாட்டின் தாவரங்கள்
பஸ் கண்டக்டர்

**பஸ் கண்டக்டர்** 1986-ஆம் ஆண்டு வெளிவந்த இந்தியத் தமிழ்த் திரைப்படம். எஸ். வி. சேகர் நடித்த இப்படத்தை  விஜயலிங்கம் இயக்கினார். இத்திரைப்படத்திற்கு இசையமைத்தவர் சங்கர் கணேஷ்.

## வெளி இணைப்புகள்
# http://spinningwax.ecrater.com/p/2519509/bollywood-indian-bus-conductor-shankar?

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
கள் வடியும் பூக்கள்

**கள் வடியும் பூக்கள்** இயக்குநர் வி. கார்த்திகேயன்  இயக்கிய தமிழ்த் திரைப்படம்.  இதில் ஸ்ரீநாத், நளினி  ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் ஷியாம் மற்றும் இத்திரைப்படம் வெளியிடப்பட்ட நாள் 17-சூன்-1983.

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=kalvadiyum%20pookkal

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
கீதாஞ்சலி (1985 திரைப்படம்)

**கீதாஞ்சலி** இயக்குநர் கே. ரங்கராஜ் இயக்கிய தமிழ்த் திரைப்படம்.  இதில் முரளி, நளினி ஆகியோர் முக்கியக் கதாபாத்திரங்களில் நடித்திருத்திருந்தனர். இத்திரைப்படம் 1985 அக்டோபர் 12 அன்று வெளியிடப்பட்டது.

## நடிகர்கள்
* முரளி- ஜேம்ஸ் 
* சத்யராஜ் - ஆண்டனி 
* நளினி - டயானா
* பாவ்யா- ஜூலி 
* கவுண்டமணி 
* பூர்ணம் விஸ்வநாதன் - சர்ச் தந்தை
* செந்தில் 
* குமரிமுத்து 
* கரிகோல் ராஜு

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்
 
## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=geethanjali

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
ஜப்பானில் கல்யாண ராமன்

***ஜப்பானில் கல்யாணராமன்*** (*Japanil Kalyanaraman*) 1985-ஆம் ஆண்டு இயக்குநர் எஸ். பி. முத்துராமன் இயக்கிய தமிழ்த் திரைப்படம்.  இதில் கமல்ஹாசன், ராதா, சத்யராஜ் ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு இளையராஜா அவர்கள்  இசையமைத்துள்ளார். இத்திரைப்படம் 1979-ஆம் ஆண்டு வெளியான கல்யாணராமன் எனும் திரைப்படத்தின் தொடர்ச்சி கதையம்சம் கொண்டதாகும்.

## நடிப்பு
* கமல்ஹாசன் - ராமன் மற்றும் கல்யாணம் 
* ராதா - ராதா 
* சத்யராஜ் - நரேந்திரன்
* வி. கே. ராமசாமி - சாமிக்கண்ணு
* மேஜர் சுந்தரராஜன் 
* கவுண்டமணி - மயில்சாமி 
* கோவை சரளா - முப்பாத்தா
* சித்ரா லட்சுமணன் - டூரிஸ்ட் கைட்
* டிங்கு (குழந்தை நட்சத்திரம்) - அருண்

## பாடல்கள்
இளையராஜா இப்படத்திற்கு இசை அமைத்துள்ளார். பாடல் வரிகள் கவிஞர் வாலி மற்றும் வைரமுத்து எழுதியுள்ளனர்.

## இதையும் பார்க்க
கல்யாணராமன்

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்